**บันทึกรายงานการประชุมสภาองค์การบริหารส่วนตำบลพระธาตุ**

**สมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๔**

**วันศุกร์ที่ ๑๓ เดือน สิงหาคม พ.ศ. ๒๕๖๔**

**ณ. ที่ทำการองค์การบริหารส่วนตำบลพระธาตุ**

**เริ่มประชุมเวลา ๐๙.๓๐ น.**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายศรัณย์ ต้าวเต็บ | ประธานสภาฯ | ศรัณย์ ต้าวเต็บ |
| ๒ | นายบุญจันทร์ วิเชียรรังสี | รองประธานสภาฯ | บุญจันทร์ วิเขียรรังสี |
| ๓ | นายจิตรภาณุ พิทักษ์คามเขต | ส.อบต.หมู่ที่ ๑ | จิตรภาณุ พิทักษ์คามเขต |
| ๔ | นายสุชาติ เนื้อเงินดี | ส.อบต.หมู่ที่ ๒ | สุชาติ เนื้อเงินดี |
| ๕ | นายมานพ รัตนสามัคคี | ส.อบต.หมู่ที่ ๒ | มานพ รัตนสามัคคี |
| ๖ | นายกรชัย พันธ์ปัญญากรกุล | ส.อบต.หมู่ที่ ๓ | กรชัย พันธ์ปัญญากรกุล |
| ๗ | นางสาวหล้า ชุมภู | ส.อบต.หมู่ที่ ๓ | หล้า ชุมภู |
| ๘ | นางวรนันท์ กันเอี้ยง | ส.อบต.หมู่ที่ ๔ | วรนันท์ กันเอี้ยง |
| ๙ | นายวิทยา กาวงษ์ | ส.อบต.หมู่ที่ ๕ | วิทยา กาวงษ์ |
| ๑๐ | นางสุรินพร ปวงนคร | ส.อบต.หมู่ที่ ๕ | - |
| ๑๑ | นายบุญคำ พันธ์ปัญญากรกุล | ส.อบต.หมู่ที่ ๖ | - |
| ๑๒ | นายอาทิตย์ เจษฎากุลอนุชิต | ส.อบต.หมู่ที่ ๖ | อาทิตย์ เจษฎากุลอนุชิต |
| ๑๓ | นายสมศักดิ์ คีรีบวร | ส.อบต.หมู่ที่ ๗ | สมศักดิ์ คีรีบวร |
| ๑๔ | นายชาคริตส คีรีวิจิตร | ส.อบต.หมู่ที่ ๗ | ชาคริตส คีรีวิจิตร |
| ๑๕ | นายสหัส ละไมสกุล | ส.อบต.หมู่ที่ ๘ | สหัส ละไมสกุล |
| ๑๖ | นายสันติ นราวิทูรภัทร | ส.อบต.หมู่ที่ ๘ | สันติ นราวิทูรภัทร |

**ผู้มาประชุม**

**ผู้ไม่มาประชุม**๑. นางสุรินพร ปวงนคร ส.อบต. หมู่ที่ ๕

๒. นายบุญคำ พันธ์ปัญญากรกุลส.อบต. หมู่ที่ ๖

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายชลอ จิ๋วแหยม | เลขานุการสภาฯ | ชลอ จิ๋วแหยม |
| ๒ | นายจเร วารีวิชัย | รองนายกอบต. พระธาตุ | จเร วารีวิชัย |
| ๓ | นางศศิธร สุขทอง | ผอ.กองการศึกษาฯ | ศศิธร สุขทอง |

**ผู้เข้าร่วมประชุม**

๒/เริ่มประชุม......

- ๒ -

**เริ่มประชุมเวลา ๐๙.๓๐ น.**

เมื่อถึงกำหนดเวลาที่นัดประชุม เลขานุการสภาฯ ตรวจสอบรายชื่อสมาชิกสภาฯ ที่มาลงชื่อเข้าประชุมไว้ครบองค์ประชุม จึงให้สัญญาณเรียกเข้าห้องประชุม โดยมีเจ้าหน้าที่ฝ่ายเลขานุการสภาฯ ตรวจวัดอุณภูมิร่างกายก่อนเข้าห้องประชุม ตรวจความเรียบร้อยว่าทุกคนที่เข้าห้องประชุมสวมหน้ากากอนามัยหรือไม่ และสวมถูกต้องหรือไม่ และให้ล้างมือด้วยเจลแอลกอฮอล์ เพื่อปฏิบัติมาตรการควบคุมโรคการแพร่ระบาดของโรคติดเชื้อไวรัสโคโรนา ๒๐๑๙ (COVID-19 )เมื่อที่ประชุมพร้อมแล้วประธานจึงกล่าวเปิดการประชุมสภาสมัยสามัญ สมัยที่ ๓ ครั้งที่ ๑/๒๕๖๔ โดยกล่าวว่าการประชุมครั้งนี้จะต้องกระชับเวลาให้มากกว่าปกติของการประชุม เนื่องจากสถานการ์การแพร่ระบาดของโรคโควิด – ๑๙ โดยให้นั่งประชุมเว้นระยะห่างทางสังคมด้วย

**ระเบียบวาระที่ ๑ : เรื่องที่ประธานจะแจ้งต่อที่ประชุม**

**๑.๑ แจ้งคำสั่งศูนย์บริหารสถานการณ์ การแพร่ระบาดของโรคติดเชื้อไวรัสโคโรนา ๒๐๑๙ (COVID-19 ) ครั้งที่ ๑๑/๒๕๖๔**

ด้วยศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙(COVID-19 ) คณะรัฐมนตรีได้ออกข้อกำหนดที่ออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ลงวันที่ ๑ สิงหาคม ๒๕๖๔ มีผลตั้งแต่วันที่ ๓ สิงหาคม ๒๕๖๔ ที่ ๑๑/๒๕๖๔ กำหนดเขตพื้นที่สถานการณ์เป็นพื้นที่ควบคุมสูงสุดและเข้มงวด 2๙ จังหวัด พื้นที่ควบคุมสูงสุด ๓๗ จังหวัด และพื้นที่ควบคุม ๑๑ จังหวัด เพื่อให้การป้องกันและการแพร่ระบาดของโรคติดเชื้อไวรัสโคโรนา ๒๐๑๙ (COVID-19)เป็นไปอย่างมีประสิทธิภาพ อำเภอแม่ระมาดจึงให้หน่วยงานต่าง ๆ ดำเนินการดังนี้

1. รับทราบและถือปฏิบัติตามข้อกำหนดฯ คำสั่งฯ ดังกล่าวโดยเคร่งครัด

๒. สร้างการรับรู้ แก่ผู้ประกอบการ พนักงานผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับว่ามาตรการตามข้อกำหนดดังกล่าว มีเจตนารมณ์เพื่อลดและจำกัด การเคลื่อนย้ายของประชาชน และการรวมกลุ่มของบุคคล เพื่อลดความเสี่ยงต่อการแพร่ระบาดของโรคติดเชื้อไวรัสโคโรนา ๒๐๑๙ (COVID-19)

๓. เตรียมแผนด้านบุคลากร สถานที่ และประชาสัมพันธ์ แจ้งเตือนให้ประชาชน และเจ้าหน้าที่เตรียมความพร้อมเพื่อการดำเนินการตามมาตรการข้อห้าม และข้อปฏิบัติต่าง ๆ

๔. ให้ถือปฏิบัติตามมาตรการสำหรับพื้นที่ควบคุมสูงสุด และเข้มงวด ดังนี้

๔.๑ เลี่ยง จำกัด หรือ งดเว้นภารกิจที่ต้องเดินทางออกนอกเคหะสถาน หรือที่พำนักอาศัยโดยไม่จำเป็น กรณีมีความจำเป็นอย่างยิ่ง พึงใช้ความระมัดระวังในการป้องกันตนเองตามคำแนะนำของพนักงานเจ้าหน้าที่ และปฏิบัติตามมาตรการป้องกันโรคที่ทางราชการกำหนดอย่างเคร่งครัด

๔.๒ ห้ามบุคคลออกนอกเคหะสถานในระหว่างเวลา ๒๑.๐๐ – ๐๔.๐๐ น. ของวันรุ่งขึ้น นับแต่วันที่ข้อกำหนดฯ (ฉบับที่ ๓๐) ใช้บังคับจนถึงวันที่ ๓๑ สิงหาคม ๒๕๖๔ กรณีบุคคลที่ได้รับการยกเว้นการห้ามออกนอกเคหะสถานตามข้อกำหนด ให้แสดงบัตรประจำตัวประชาชน หรือบัตรแสดงตนอย่างอื่น และเอกสารรับรองความจำเป็น เอกสารเกี่ยวกับสินค้า บริการ การเดินทางหรือหลักฐานอื่นต่อพนักงานเจ้าหน้าที่

๓/มติที่ประชุม….

-๓ -

**มติที่ประชุม : รับทราบ**

**๑.๒ ข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๒๙)**

อาศัยอำนาจตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ นายกรัฐมนตรีออกข้อกำหนด ดังต่อไปนี้

ข้อ ๑ ห้ามผู้ใดเสนอข่าว จำหน่าย หรือทำให้แพร่หลายซึ่งหนังสือ สิ่งพิมพ์ หรือสิ่งอื่นใด ที่มีข้อความอันอาจทำให้ประชาชนเกิดความหวาดกลัว หรือเจตนาบิดเบือนข้อมูลข่าวสารทำให้เกิดความเข้าใจผิดในสถานการณ์ฉุกเฉิน จนกระทบต่อความมั่นคงของรัฐ หรือความสงบเรียบร้อย หรือศีลธรรมอันดีของประชาชน ในเขตพื้นที่ประกาศสถานการณ์ฉุกเฉิน

๒. ในกรณีมีการเผยแพร่ข้อความ หรือข่าวสาร ตามข้อ ๑ ในอินเตอร์เน็ตให้สำนักงาน คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.)แจ้งผู้รับใบอนุญาตการให้บริการอินเตอร์เน็ตตามกฎหมายว่าด้วยองค์กรจัดสรรคลื่นความถี่ และกำกับการประกอบกิจการวิทยุกระจายเสียง วิทยุโทรทัศน์ และกิจการโทรนาคม ทุกรายทราบ และให้ผู้รับใบอนุญาตดังกล่าวทุกรายมีหน้าที่ตรวจสอบว่าข้อความหรือข่าวสารดังกล่าวมีที่มาจากเลขที่อยู่ไอพี(IP Address) ใดหากเป็นเลขที่อยู่ไอพี (IP Address) ที่ตนเป็นผู้ให้บริการ ให้แจ้งรายละเอียดตามที่สำนักงาน กสทช. กำหนด ให้สำนักงาน กสทช.ทราบ และให้ระงับการให้บริการอินเตอร์เน็ตแก่เลขที่ อยู่ไอพี (IP Address) นั้นทันที

**มติที่ประชุม : รับทราบ**

**๑.๓ แจ้งคำสั่งจังหวัดตาก**

ด้วยจังหวัดตาก ได้มีคำสั่งจังหวัดตาก ที่ ๒๖๗๗/๒๕๖๔ เรื่อง มาตรการป้องกัน ควบคุมโรคติดเชื้อไวรัสโคโรนา ๒๐๑๙(COVID-19 ) จังหวัดตาก ให้สถานที่จัดตั้งเป็นสถานที่กักกันของรัฐ (State Quarantine)และให้สถานที่จัดตั้งเป็นศูนย์พักคอย หรือศูนย์แยกกักในชุมชน (Community Isolation) ดังนี้

๕. ให้อาคารและสถานที่วัดทุ่งมะขามป้อม หมู่ที่ ๔ ตำบลพระธาตุ อำเภอแม่ระมาด จังหวัดตาก ตั้งเป็นศูนย์พักคอย หรือศูนย์แยกกักในชุมชน (Community Isolation) โดยให้ดำเนินการตามมาตรการสาธารณสุขอย่างเคร่งครัด และมอบหมายให้องค์การบริหารส่วนตำบลพระธาตุเป็นหน่วยงานหลักในการปรับปรุงหรือดำเนินการอื่นใดในการดำเนินงานจัดตั้งศูนย์พักคอย หรือศูนย์แยกกักในชุมชน(Community Isolation)

**มติที่ประชุม : รับทราบ**

**๑.๔ การให้ความช่วยเหลือเกษตรกรกรณี โค-กระบือตายด้วยโรคระบาดสัตว์ (ลัมปีสกิน)**

ด้วยได้เกิดโรคระบาดในสัตว์ขึ้นในเขตอำเภอแม่ระมาด (โรคลัมปีสกิน) จำนวน ๕ ตำบล ๒๔ หมู่บ้าน ตั้งแต่วันที่ ๑๔ พฤษภาคม ๒๕๖๔ เป็นต้นมาจนถึงปัจจุบัน โดยจากการรายงานข้อมูลของสำนักงานปศุสัตว์อำเภอแม่ระมาดมีเกษตรกรผู้เลี้ยงสัตว์ในเขตตำบลพระธาตุ ได้รับผลกระทบจำนวน ๔๗ ราย ข้อมูล ณ.วันที่ ๖ สิงหาคม ๒๕๖๔ จากการตรวจสอบของกองสาธารณสุขมีวัวที่ป่วยและตายจากโรคระบาดในสัตว์ในเขตตำบลพระธาตุ จำนวน ๘ ตัว แต่มีเพียง ๔ ตัว ที่เกษตรได้ขึ้นทะเบียนเกษตรกรไว้กับทางสำนักงานเกษตรอำเภอแม่ระมาด ในด้านการควบคุมป้องการแพร่ระบาด องค์การบริหารส่วนตำบลพระธาตุได้สนับสนุนงบประมาณจัดซื้อสารเคมีกำจัดแมลง จำนวนเงิน ๑๖,๒๕๐ บาท

๔/มติที่ประชุม………….

- ๔ -

**มติที่ประชุม : รับทราบ**

**๑.๕การจัดสรรเงินอุดหนุนเฉพาะกิจ ตามพระราชบัญญัติงบประมาณ รายจ่ายประจำปีงบประมาณ ๒๕๖๕**

ด้วยจังหวัดตาก แจ้งงบประมาณเงินอุดหนุนเฉพาะกิจที่จะได้รับการจัดสรรตามพระราชบัญญัติ งบประมาณรายจ่ายประจำปีงบประมาณ ๒๕๖๕ งบประมาณเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาล/องค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น ดังนี้

๑. ก่อสร้างถนนคอนกรีตเสริมเหล็ก สายบ้านสันป่าไร่ ถึงสายเข้าพื้นที่การเกษตร หมู่ที่ ๕ ตำบลพระธาตุ กว้าง ๓ เมตร ยาว ๓๗๐ เมตร หนา ๐.๑๕ เมตร งบประมาณ ๔๙๓,๐๐๐ บาท

๒. ก่อสร้างถนนคอนกรีตเสริมเหล็ก สายบ้านสันป่าไร่ ถึงสายเข้าพื้นที่การเกษตร หมู่ที่ ๕ ตำบลพระธาตุ กว้าง ๔ เมตร ยาว ๒๖๕ เมตร หนา ๐.๑๕ เมตร งบประมาณ ๔๙๓,๐๐๐ บาท

๓. ก่อสร้างถนนคอนกรีตเสริมเหล็ก สายบ้านห้วยสลุง ถึงสายเข้าพื้นที่การเกษตร หมู่ที่ ๘ กว้าง ๔ เมตร ยาว ๒๖๕ เมตร หนา ๐.๑๕ เมตร งบประมาณ ๔๙๓,๐๐๐ บาท

๔. ก่อสร้างถนนคอนกรีตเสริมเหล็ก สายบ้านตีนธาตุ ถึงสายห้วยยาว บ้านตีนธาตุ หมู่ที่ ๒ ตำบลพระธาตุ กว้าง ๕ เมตร ยาว ๒๓๐ เมตร หนา ๐.๑๕ เมตร งบประมาณ ๔๙๘,๐๐๐ บาท

๕. ก่อสร้างถนนคอนกรีตเสริมเหล็ก สายบ้านตีนธาตุถึงน้ำตกห้วยโป่ง บ้านตีนธาตุ หมู่ที่ ๒ ตำบลพระธาตุ กว้าง ๕ เมตร ยาว ๑,๘๐๐ เมตร หนา ๐.๑๕ เมตร ไหล่ทางข้างละ ๐.๕๐ เมตรงบประมาณ ๙,๘๔๑,๓๐๐ บาท

**มติที่ประชุม : รับทราบ**

**๑.๖การยื่นคำขออนุญาตทำประโยชน์ในพื้นที่ป่าไม้ของสงฆ์**

ด้วยอำเภอแม่ระมาด แจ้งให้องค์กรปกครองส่วนท้องถิ่นสำรวจข้อมูลการเข้าทำประโยชน์ในพื้นที่ป่าไม้ของสงฆ์ หากพบว่ายังไม่มีการยื่นคำขออนุญาตให้แจ้งดำเนินการยื่นคำขออนุญาตตามมติคณะรัฐมนตรี ภายในวันที่ ๗ กันยายน ๒๕๖๔ ในการนี้สำนักงานพระพุทธศาสนาแห่งชาติได้ขอความอนุเคราะห์ให้กรมการปกครองแจ้งผู้นำท้องที่ เพื่อสำรวจข้อมูลการเข้าทำประโยชน์ในพื้นที่ป่า ของพระสงฆ์ด้วย

**มติที่ประชุม : รับทราบ**

**๑.๗การบำเพ็ญกุศลทอดผ้าป่าสามัคคี มูลนิธิภูมิพโลภิกขุ ประจำปี พ.ศ. ๒๕๖๔**

ด้วยกระทรวงมหาดไทยได้รับแจ้งจากมูลนิธิภูมิพโลภิกขุ ขอเชิญชวนผู้มีจิตศรัทธา ร่วมบำเพ็ญกุศลทอดผ้าป่าสามัคคีมูลนิธิภูมิพโลภิกขุ ประจำปี พ.ศ. ๒๕๖๔ เพื่อหารายได้สมทบทุนสร้างพระคัมภีร์พระพุทธศาสนาฉบับภูมิพโลภิกขุ ในวันพุธที่ ๒๕ สิงหาคม ๒๕๖๔ ณ. วัดพระอุโบสถวัดสระเกศราชวรมหาวิหาร กรุงเทพมหานคร จึงเชิญชวนส่วนราชการ และผู้มีจิตรศรัทธาร่วมบริจาคเงินบำเพ็ญกุศลตามกำลังศรัทธาในครั้งนี้ โดยโอนเงินผ่านบัญชีธนาคารกรุงไทย สาขาตาก ชื่อบัญชีสำนักงานจังหวัดตาก เลขที่บัญชี ๖๐๓-๑-๕๕๒๙๘-๑ ภายในวันที่ ๑๓ สิงหาคม ๒๕๖๔

**มติที่ประชุม : รับทราบ**

๕/ระเบียบวาระ……..

- ๕-

**ระเบียบวาระที่ 2 : รับรองรายงานการประชุม**

**มติที่ประชุม : รับรองรายงานการประชุมสภาสมัยวิสามัญ สมัยที่ ๑ ครั้งที่ ๒/๒๕๖๔ เมื่อวันจันทร์ที่ ๓๑ พฤษภาคม 2564**

**ระเบียบวาระที่ 3 : เรื่องที่เสนอใหม่**

**๓.1การขออนุญาตเข้าทำประโยชน์ในพื้นที่ป่าไม้ ของหน่วยงานรัฐ ตามมติคณะรัฐมนตรี เมื่อวันที่ ๒๓ มิถุนายน ๒๕๖๓**

ด้วยจังหวัดตากแจ้งให้ทราบว่า คณะรัฐมนตรีได้มีมติ เมื่อวันที่ ๑๑ พฤษภาคม ๒๕๖๔ ได้รับทราบการดำเนินการและผลการดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ดังกล่าวและเห็นชอบขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ โดยให้ส่วนราชการ หรือหน่วยงานของรัฐยื่นคำขออนุญาต และเมื่อครบกำหนดแล้ว ห้ามมิให้ส่วนราชการหรือหน่วยงานของรัฐใด เข้าทำประโยขน์ในพื้นที่ป่าไม้ก่อนได้รับอนุญาตอีกอย่างเด็ดขาด อำเภอแม่ระมาดจึงให้ทุกภาคส่วนราชการหรือหน่วยงานของรัฐ ที่ได้เข้าทำประโยชน์ในเขตพื้นที่ป่าไม้ก่อนได้รับอนุญาต และยังไม่ได้ ดำเนินการยื่นคำขออนุญาตไปทำการยื่นคำขออนุญาตพร้อมภาพถ่ายทางอากาศ (Google Earth) แสดงบริเวณพื้นที่ที่ขออนุญาต ภายในวันที่ ๗ กันยายน ๒๕๖๔ สำหรับกรณีการขออนุญาตในเขตป่าสงวนแห่งชาติให้ยื่นคำขอตามแบบ ปส. ๑๗ ณ. สำนักงานทรัพยากรธรรมชาติและสิ่งแวดล้อมจังหวัดตาก และกรณีขออนุญาตในเขตป่าไม้ถาวรตามมติคณะรัฐมนตรี หรือว่าตามพระราชบัญญัติป่าไม้ พ.ศ. ๒๔๘๔ ให้ยื่นคำขอตามแบบ ป. ๔๔-๑ ณ. สำนักงานจัดการทรัพยากรป่าที่ ๔ (ตาก) ทั้งนี้การยื่นคำขออนุญาตเข้าทำประโยชน์ในพื้นที่ป่าไม้ของส่วนราชการ หรือหน่วยงานของรัฐต้องประกอบด้วยเอกสารการให้ความเห็นชอบของสภาท้องถิ่นด้วยหนึ่งฉบับ จึงขอให้ที่ประชุมสภา พิจารณารายละเอียดโครงการต่าง ๆ ที่ส่วนราชการ หรือหน่วยงานของรัฐ ส่งมาให้สภาองค์การบริหารส่วนตำบลพระธาตุ พิจารณาเห็นชอบ รวมทั้งโครงการที่องค์การบริหารส่วนตำบลพระธาตุ เป็นผู้รับผิดชอบ ดำเนินการก่อสร้าง ดังนี้

๑. โครงการก่อสร้างถนนลาดยาง สายบ้านตีนธาตุ – น้ำตกห้วยโป่ง หมู่ที่ ๒ บ้านตีนธาตุ ตำบลพระธาตุ อำเภอแม่มาด จังหวัดตาก ระยะทางยาว ๓,๐๐๐ เมตร กว้าง ๖ เมตร ดำเนินการก่อสร้างตั้งแต่ปีงบประมาณ ๒๕๔๕ งบประมาณ ๘,๖๗๐,๐๐๐ บาท (สำนักงานโยธาธิการและผังเมืองจังหวัดตาก) อยู่ในเขตป่าสงวน และอยู่ในเขตป่าไม้ถาวร

๒. ถนนคอนกรีตเสริมเหล็ก สายบ้านตีนธาตุ – น้ำตกห้วยโป่ง หมู่ที่ ๒ บ้านตีนธาตุ ตำบลพระธาตุ อำเภอแม่ระมาด จังหวัดตาก ระยะทางยาว ๒๑๐ เมตร กว้าง ๓ เมตร ดำเนินการในปีงบประมาณ ๒๕๕๘ งบประมาณ ๓๐๖,๐๐๐ บาท อยู่ในเขตป่าสงวน

๓. โครงการขุดสระน้ำให้กับบ้านห้วยนกแลเหนือ หมู่ที่ ๑ ตำบลพระธาตุ อำเภอแม่ระมาด จังหวัดตาก กว้าง ๓๐ เมตร ยาว ๔๕ เมตร สูง ๕ เมตร งบประมาณ ๑๒๑,๙๐๐ บาทอยู่ในแผนพัฒนาท้องถิ่น (พ.ศ. ๒๕๖๑ – ๒๕๖๕) ยังไม่ได้ดำเนินการ อยู่ในเขตป่าสงวน

๔. โรงเรียนบ้านขุนห้วยนกแล หมู่ที ๑ บ้านห้วยนกแลเหนือ ตำบลพระธาตุ อำเภอแม่ระมาด จังหวัดตาก เนื้อที่ ๑๒ ไร่ ๕๐ ตารางวา ก่อสร้างเมื่อปี พ.ศ. ๒๕๓๓ สังกัดสำนักงานเขตพื้นที่การศึกษาประถมศึกษาตาก เขต ๒ อยู่ในเขตป่าสงวน

๕. โครงการก่อสร้างอาคารเรียน ๒ ชั้น ๔ ห้องเรียน (ใต้ถุนโล่ง) โรงเรียนตำรวจตระเวนชายแดนจาตุรจินดา สังกัดองค์การบริหารส่วนตำบลพระธาตุ หมูที่ ๒ บ้านตีนธาตุ ตำบลพระธาตุ อำเภอแม่ระมาด จงหวัดตาก งบประมาณปี ๒๕๖๓ จำนวน ๒,๙๙๐,๐๐๐ บาท อยู่ในเขตป่าสงวน

๖/มติที่ประชุม…….

- ๖ -

**มติที่ประชุม เห็นชอบ**

**3.2 ขออนุมัติแก้ไขเปลี่ยนแปลงคำชี้แจงงบประมาณ รายจ่ายประจำปี ๒๕๖๔**

ด้วยกองการศึกษาศาสนาและวัฒนธรรม มีความประสงค์จะขออนุมัติจากสภาฯ แก้ไขคำชี้แจงงบประมาณ รายจ่ายประจำปีงบประมาณ ๒๕๖๔ ดังนี้

-แผนงานการศึกษา งานบริหารทั่วไปเกี่ยวกับการศึกษา หมวดครุภัณฑ์ประเภทครุภัณฑ์สำนักงาน เดิมตั้งงบประมาณ เพื่อจัดซื้อเก้าอี้นวม สามารถปรับระดับขึ้นลงได้ มีที่พักแขน มีล้อเลื่อน จำนวน ๒ ตัว ๆละ ๒,๐๐๐ บาทรวม ๔,๐๐๐ บาท ขออนุมัติแก้ไขคำชี้แจง เป็น เพื่อจัดซื้อเก้าอี้นวมสามารถปรับระดับขึ้นลงได้ มีที่พักแขน มีล้อเลื่อน จำนวน ๓ ตัวๆ ละ ๑,๒๙๐ บาท

- แผนงานบริหารทั่วไป งานบริหารทั่วไปเกี่ยวกับการศึกษา หมวดครุภัณฑ์ ประเภทครุภัณฑ์สำนักงานตู้เก็บเอกสาร แบบบานทึบ ขนาด ๔ ฟุต ราคา ๔,๓๐๐ บาท จำนวน ๑ หลัง ขออมุมัติแก้ไขคำชี้แจง เป็นเพิ่มจัดซื้อตู้เก็บเอกสารแบบบานทึบ ขนาด ๔ ฟุต ราคา ๔,๕๐๐ บาท จำนวน ๑หลัง

- แผนงานบริหารทั่วไป งานบริหารทั่วไปเกี่ยวกับการศึกษา หมวดครุภัณฑ์ ประเภทครุภัณฑ์สำนักงาน ชั้นวางหนังสือ จำนวน ๑ หลัง ขนาด ๐.๕ X๑ เมตร ราคา ๑,๓๐๐ บาท ขออนุมัติแก้ไขเป็น เพื่อจัดซื้อ ชั้นวางหนังสือ ขนาด ๐.๕ X ๑ เมตร จำนวน ๑ หลัง ราคา ๑,๒๓๐ บาท

รายละเอียดตามเอกสารบัญชีแก้ไขคำชี้แจงงบประมาณรายจ่าย ประจำปีงบประมาณ ๒๕๖๔ ที่สำเนามอบให้ในที่ประชุมแล้ว โดยอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ปริมาณคุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**มติที่ประชุม : อนุมัติ**

**๓.๓ ขออนุมัติโอนงบประมาณรายจ่าย ประจำปีงบประมาณ ๒๕๖๔**

ด้วยกองการศึกษา ศาสนาและวัฒนธรรม มีความประสงค์จะขออนุมัติโอนงบประมาณรายจ่ายประจำปีงบประมาณ ๒๕๖๔ ดังนี้

๓.๓.๑ โอนลดงบประมาณ ในแผนงานการศึกษางานบริหารทั่วไปเกี่ยวกับการศึกษา หมวดเงินเดือน ประเภทเงินเดือนพนักงานครู ที่ตั้งไว้จำนวน ๒,๙๔๙,๐๔๘.๐๐ บาท โอนลดจำนวน ๓๐,๕๖๒.๗๘ บาท เพื่อเพิ่มเติมในแผนงานการศึกษา งานระดับก่อนวัยเรียน จำนวน ๒ หมวด

- ค่าวัสดุ ประเภทวัสดุอื่น ๆ อาหารเสริม (นม) จำนวน ๓๐,๓๖๒.๗๘ บาท

- เงินอุดหนุน อุดหนุนส่วนราชการฯ จำนวน ๒๐๐ บาท โดยอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๒๗ การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

๓.๓.๒ โอนลดงบประมาณ ในแผนงานการศึกษา งานบริหารทั่วไป หมวดเงินเดือน ประเภทเงินเดือนพนักงานครู อีกจำนวน ๒๒๖,๐๐๐ บาท ไปตั้งจ่ายเป็นรายการใหม่ในแผนงานการศึกษางานระดับ ก่อนวัยเรียน หมวดครุภัณฑ์ ประเภทครุภัณฑ์สำนักงาน ติดตั้งเครื่องปรับอากาศให้กับศูนย์พัฒนาเด็กเล็กในสังกัดองค์การบริหารส่วนตำบลพระธาตุ จำนวน ๓ ศูนย์ งบประมาณ ๒๒๖,๐๐๐ บาท

๗/โอนลดงบประมาณ…….

-๗-

๓.๓.๓ โอนลดงบประมาณในแผนงานการศึกษา งานบริหารทั่วไป หมวดเงินเดือน ประเภทเงินเดือนพนักงานครู อีกจำนวน ๙๔,๐๒๐,๐๐ บาท ไปตั้งจ่ายเป็นรายการใหม่ ในแผนงานการศึกษา งานระดับก่อนวัยเรียน หมวดครุภัณฑ์ ประเภทที่ดินและสิ่งก่อสร้าง งานกั้นห้องให้กับศูนย์พัฒนาเด็กเล็กในสังกัดองค์การบริหารส่วนตำบลพระธาตุ จำนวน ๒ ศูนย์ ๙๔,๐๒๐.๐๐ บาท ทั้งนี้ ดูรายละเอียดประกอบการพิจารณาได้จากเอกสารบัญชีโอนเงินงบประมาณรายจ่ายประจำปีงบประมาณ ๒๕๖๔ และเอกสารประกอบที่มอบให้ในที่ประชุมเรียบร้อยแล้ว

**มติที่ประชุม : อนุมัติ**

๓.๓.๔ สำนักงานปลัด มีความประสงค์จะขออนุมัติโอนงบประมาณ รายจ่ายดังนี้

- แผนงานบริหารทั่วไป งานบริหารทั่วไป หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการ ค่าใช้จ่ายในการเดินทางไปราชการ จำนวน 9๕0.๑๐ บาท

- แผนงานบริหารทั่วไป งานบริหารทั่วไป หมวดค่าใช้สอยประเภทรายจ่ายเกี่ยวเนื่องกับการปฏิบัติราชการ ค่าใช้จ่ายในการเลือกตั้ง จำนวน 130,000 บาท

- แผนงานบริการชุมชนและสังคม งานบริการสาธารณสุขและงานสาธารณสุขอื่น หมวดเงินอุดหนุน ประเภทเงินอุดหนุนกิจการที่เป็นสาธารณประโยชน์ อุดหนุนโครงการตามพระราชดำริด้านสาธารณสุข จำนวน 160,000 บาท

โอนไปตั้งเป็นรายการใหม่ ในหมวดเงินอุดหนุน แผนงานเคหะและชุมชน จำนวน 290,950.10 บาท ดังนี้

๑.ขยายเขตไฟฟ้าแรงต่ำ หมู่ที่ ๓ บ้านป่าไร่เหนือ ตำบลพระธาตุ อำเภอแม่ระมาด จังหวัดตาก รวมเป็นเงินทั้งสิ้น ๑๐๕,๔๘๔.๗๑ บาท

๒. ขยายเขตไฟฟ้าแรงต่ำ หมู่ที่ ๕ บ้านสันป่าไร่ ตำบลพระธาตุ อำเภอแม่ระมาด จังหวัดตาก รวมเป็นเงินทั้งสิ้น ๖๗,๘๐๙.๗๘ บาท

๓. ติดตั้งไฟฟ้าสาธารณะ หมู่ที่ ๖ บ้านห้วยกระทิง ตำบลพระธาตุ อำเภอแม่ระมาด จังหวัดตาก รวมเป็นเงินทั้งสิ้น ๑๑๗,๖๕๕.๔๑ บาท

การโอนงบประมาณในครั้งนี้ อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๒๗ การโอนงบประมาณรายจ่ายในงบลงทุน โครงการโอนเพิ่ม โอนลดที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น

**มติที่ประชุม : อนุมัติ**

**๓.๔ การพิจารณาร่างข้อบัญญัติงบประมาณ รายจ่ายประจำปีงบประมาณ ๒๕๖๕ วาระที่ ๑**

**นายจเร วารีวิชัย :** เรียนท่านประธานสภา และสมาชิกสภา ที่เคารพด้วยองค์การบริหารส่วนตำบล พระธาตุบัดนี้ถึงเวลาที่ผู้บริหารท้องถิ่นขององค์การบริหารส่วนตำบลพระธาตุจะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลพระธาตุอีกครั้งหนึ่ง ฉะนั้นในโอกาสนี้ผู้บริหารท้องถิ่นองค์การบริหารส่วนตำบลพระธาตุ จึงขอชี้แจงให้ท่านประธาน และสมาชิกสภาทุกท่าน  
 8/ทราบถึงสถานะ.....

-8 -

ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณ ๒๕๖๕ ดังต่อไปนี้

**๑. สถานการณ์คลัง**

ในปีงบประมาณ พ.ศ. ๒๕๖๔ ณ วันที่ ๓๐ กันยายน พ.ศ. ๒๕๖๔ องค์การบริหารส่วนตำบลพระธาตุมีสถานะการเงินการคลัง ดังนี้

๑.๑.๑ เงินฝากธนาคาร จำนวน ๒๒,๕๓๑,๖๕๙.๓๓ บาท

๑.๑.๒ เงินสะสม จำนวน ๔๙,๕๙๕,๘๗๐.๗๘ บาท

๑.๑.๓ เงินทุนสำรองเงินสะสม จำนวน ๗,๘๒๗,๘๐๐.๙๕ บาท

๑.๑.๔ รายการกันเงินไว้แบบก่อหนี้ผูกพัน และยังไม่ได้เบิกจ่าย จำนวน ๐ โครงการ รวม ๐.๐๐ บาท

๑.๑.๕ รายการกันเงินไว้โดยยังไม่ได้ก่อหนี้ผู้พัน จำนวน ๕ โครงการ รวม ๑๔๐,๙๗๑.๒๙ บาท

๑.๒ เงินกู้คงค้าง จำนวน ๐.๐๐ บาท

๒. การบริหารงบประมาณในปีงบประมาณ พ.ศ. ๒๕๖๔

๒.๑ รายรับจริงจำนวน ๓๔,๘๔๕,๒๖๕.๘๘ บาท ประกอบด้วย

- หมวดภาษีอากร จำนวน ๑๗,๔๗๕.๐๒ บาท

- หมวดค่าธรรมเนียม ค่าปรับและใบอนุญาต จำนวน ๘๔,๙๒๑.๐๐ บาท

- หมวดรายได้จากทรัพย์สิน จำนวน ๑๐๔,๒๒๒.๘๖ บาท

- หมวดรายได้จากสาธารณูปโภคและกิจการพาณิชย์ จำนวน ๐.๐๐ บาท

- หมวดรายได้เบ็ดเตล็ด จำนวน ๘,๕๓๐.๐๐ บาท

- หมวดรายได้จากทุน จำนวน ๐.๐๐ บาท

- หมวดภาษีจัดสรร จำนวน ๑๕,๑๙๕,๓๗๑.๔๙ บาท

- หมวดเงินอุดหนุนทั่วไป จำนวน ๑๙,๔๓๔,๗๔๕.๕๑ บาท

๒.๒ เงินอุดหนุนที่รัฐบาลให้โดยระบุวัตถุประสงค์ จำนวน ๔,๖๑๒,๕๙๖.๐๕ บาท

๒.๓ รายจ่ายจริง จำนวน ๒๘,๑๗๐,๕๔๙.๙๐ บาท ประกอบด้วย

งบกลาง จำนวน ๖,๒๑๗,๐๔๐.๐๐ บาท

งบบุคลากร จำนวน ๑๑,๘๙๙,๕๑๙.๐๐ บาท

งบดำเนินงาน จำนวน ๖,๕๖๑,๙๔๙.๐๐ บาท

งบลงทุน จำนวน ๓๖๕,๐๖๑.๙๐ บาท

งบเงินอุดหนุน จำนวน ๓,๑๒๖,๙๘๐.๐๐ บาท

งบรายได้อื่น จำนวน ๐.๐๐ บาท

๒.๔ รายจ่ายที่จ่ายจากเงินอุดหนุนที่รัฐบาลให้ โดยระบุวัตถุประสงค์ จำนวน ๑๘๐,๖๐๔.๐๐ บาท

๒.๕ มีการจ่ายเงินสะสมเพื่อดำเนินการตามอำนาจหน้าที่ จำนวน ๓,๓๘๓,๘๐๐.๐๐ บาท

๒.๖ รายจ่ายที่จ่ายจากเงินทุนสำรองเงินสะสม จำนวน ๐.๐๐ บาท

9/รายจ่ายที่จ่าย.....

- 9 -

๒.๗ รายจ่ายที่จ่ายจากเงินกู้ จำนวน ๐.๐๐ บาท

คำแถลงงบประมาณ ประกอบงบประมาณรายจ่าย ประจำปีงบประมาณ พ.ศ. ๒๕๖๕

**๑. รายรับ**

รายได้ที่จัดเก็บเอง

- หมวดภาษีอากร จำนวน ๑๓๖,๐๐๐.๐๐ บาท

- หมวดค่าธรรมเนียม ค่าปรับ และใบอนุญาต จำนวน ๑๒๑,๘๐๐.๐๐ บาท

- หมวดรายได้จากทรัพย์สิน จำนวน ๙๐,๐๐๐.๐๐ บาท

- หมวดรายได้เบ็ดเตล็ด จำนวน ๖,๐๐๐.๐๐ บาท

**รวมรายได้ที่จัดเก็บเอง จำนวน ๓๕๓,๘๐๐.๐๐ บาท**

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

หมวดภาษีจัดสรร จำนวน ๑๖,๘๔๑,๐๐๐.๐๐ บาท

รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น จำนวน ๑๖,๘๔๑,๐๐๐.๐๐ บาท

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

หมวดภาษีจัดสรร จำนวน ๑๖,๘๔๑.๐๐๐.๐๐ บาท

รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น จำนวน ๑๖,๘๔๑.๐๐๐.๐๐ บาท

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

หมวดเงินอุดหนุนทั่วไป จำนวน ๒๒,๘๐๕,๒๐๐.๐๐ บาท

รวมรายได้ที่รัฐบาลอุดหนุนให้องค์กรปกครองส่วนท้องถิ่น จำนวน ๒๒,๘๐๕,๒๐๐.๐๐ บาท

รวมรายได้ จำนวน ๔๐,๐๐๐,๐๐๐.๐๐ บาท

คำแถลงงบประมาณ ประกอบงบประมาณ รายจ่ายประจำปีงบประมาณ พ.ศ. ๒๕๖๔

**๑. รายจ่าย**

จ่ายจากงบประมาณ

- งบกลาง จำนวน ๘,๕๑๗,๐๙๖.๐๐ บาท

- งบบุคลากร จำนวน ๑๗,๘๗๓,๘๔๘.๐๐ บาท

- งบดำเนินงาน จำนวน ๙,๑๕๗,๔๔๖.๐๐ บาท

- งบลงทุน จำนวน ๙๕๗,๖๙๐.๐๐ บาท

- งบเงินอุดหนุน จำนวน ๓,๔๙๓,๙๒๐.๐๐ บาท

**รวมจ่ายจากงบประมาณ จำนวน ๔๐,๐๐๐,๐๐๐.๐๐ บาท**

**ประธานสภาฯ:** รองนายกองค์การบริหารส่วนตำบลพระธาตุ ปฏิบัติหน้าที่แทนนายกองค์การบริหารส่วนตำบลพระธาตุได้กล่าวคำแถลงงบประมาณรายจ่ายประจำปีงบประมาณ ๒๕๖๕ ต่อสภาแล้ว ต่อไปจะเปิดให้สมาชิกสภาได้อภิปราย ร่างข้อบัญญัติงบประมาณรายจ่าย ประจำปีงบประมาณ ๒๕๖๕ เมื่อไม่มี

10/สมาชิกสภา.....

- 10 -

สมาชิกสภาท่านใดประสงค์จะอภิปรายประธานจะขออนุมัติที่ประชุม ว่าจะรับหลักการแห่งร่างข้อบัญญัติงบประมาณรายจ่ายหรือไม่โดยการยกมือขึ้นเหนือศรีษะด้วย ฝ่ายเลขาฯทำหน้าที่นับคะแนนด้วย

**มติที่ประชุม:** ที่ประชุมมีมติรับหลักการแห่งร่างข้อบัญญัติ งบประมาณรายจ่าย ประจำปีงบประมาณ ๒๕๖๕ ด้วยมติเป็นเอกฉันท์ ๑๓ เสียง เมื่อเวลา ๑๐.๕๕ น.

**ประธานสภาฯ:** เรียนที่ประชุม ลำดับต่อไปจะเป็นการตั้งคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ ๒๕๖๕ โดยให้สมาชิกเสนอผู้ที่เห็นควรจะทำหน้าที่เป็นคณะกรรมการแปรญัตติร่างข้อบัญญัติ งบประมาณรายจ่ายประจำปีงบประมาณ ๒๕๖๕ และมีผู้รับรองจำนวน ๒ ท่าน โดยเสนอได้ครั้งละ ๑ ท่าน และผู้ที่เสนอแล้ว ต้องไม่เสนอผู้อื่นอีก

๑. นายจิตรภาณุ พิทักษ์คามเขต เสนอนายกรชัย พันธ์ปัญญากรกุล โดยมี นายสันติ นราวิทูรภัทร และ นายอาทิตย์ เจษฎากุลอนุชิต เป็นผู้รับรอง ๒ คน

๒. นายสันติ นราวิทูรภัทร เสนอ นายบุญจันทร์ วิเชียรรังสี โดยมี นายชาคริตส คีรีวิจิตร และ นายมานพ รัตนสามัคคี เป็นผู้รับรอง ๒ คน

๓. นายชาคริตส คีรีวิจิตร เสรอ นางสาวหล้า ชุมภู โดยมี นายกรชัย พันธ์ปัญญากรกุล และ นางวรนันท์ กันเอี้ยง เป็นผู้รับรอง ๒ คน

**ประธานสภาฯ:** มีสมาชิกสภาท่านใดจะเสนอผู้ที่สมควร จะเป็นกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ ๒๕๖๕ เพิ่มอีกไหมครับ เมื่อไม่มีผมขอสรุปผลการเสนอชื่อ ผู้ที่จะทำหน้าที่ แปรญัตติร่างข้อบัญญัติ ดังนี้

- คนที่หนึ่ง คือ นายกรชัย พันธ์ปัญญากรกุล

- คนที่สอง คือ นายบุญจันทร์ วิเชียรรังสี

- คนที่สาม คือ นางสาวหล้า ชุมภู

**ประธานสภาฯ:** ขอแสดงความยินดีทั้งสามท่านที่ได้รับการไว้วางใจจากสมาชิกสภาฯ ให้ทำหน้าที่เป็นคณะกรรมการแปรญัตติ ร่างข้อบัญญัติงบประมาณรายจ่าย ประจำปีงบประมาณ ๒๕๖๕ ให้ทั้งสามท่านเลือกกันเองเป็นประธานกรรมการแปรญัตติ ๑ คน และทำหน้าที่เลขานุการ ๑ คนครับ เพื่อทำหน้าที่รับคำเสนอแปรญัตติร่างข้อบัญญัติงบประมาณรายจ่าย ประจำปีงบประมาณ ๒๕๖๕

**มติคณะกรรมการแปรญัตติ:** นายกรชัย พันธ์ปัญญากรกุล ประธานกรรมการแปรญัตติ นางสาวหล้า ชุมภู เลขานุการกรรมการแปรญัตติ

**ประธานสภาฯ:** ให้ที่ประชุมกำหนด ระยะเวลายื่นเสนอคำแปรญัตติ ร่างข้อบัญญัติงบประมาณ รายจ่ายประจำปีงบประมาณ ๒๕๖๕

**นายสุชาติ เนื้อเงินดี:** เสนอระยะเวลายื่นเสนอขอแปรญัตติจำนวน ๓ วัน โดยมี นายสหัส ละไมสกุล และ นายสันติ นราวิทูรภัทร เป็นผู้รับรอง ๒ คน กำหนดระยะเวลาเสนอยื่นเสนอขอแปรญัตติเป็นระยะเวลา ๓ วัน ตั้งแต่วันที่ ๑๖ – ๑๘ สิงหาคม ๒๕๖๔ ณ. ห้องประชุมสภาองค์การบริหารส่วนตำบลพระธาตุ ในเวลาราชการ ๐๘.๓๐ น. – ๑๖.๓๐ น.

**มติที่ประชุม: เห็นชอบ**

**ระเบียบวาระที่ ๔: เรื่องอื่น (ไม่มี)**

1๑/เลิกประชุม.......

- ๑๑ -

**เลิกประชุมเวลา ๑๑.๔๐ น.**

ลงชื่อ นายชลอ จิ๋วแหยม ผู้บันทึกรายงานการประชุม

ตำแหน่ง เลขานุการสภาองค์การบริหารส่วนตำบลพระธาตุ

รายงานการประชุมสภาองค์การบริหารส่วนตำบลพระธาตุ สมัยสามัญ สมัยที่ ๓ ประจำปี พ.ศ. ๒๕๖๔ ครั้งที่ ๑/๒๕๖๔ วันที่ ๑๓ สิงหาคม ๒๕๖๔ คณะกรรมการตรวจรายงานการประชุม ได้พิจารณาตรวจสอบแล้ว เมื่อวันที่ ๑๙ สิงหาคม ๒๕๖๔ จึงลงรายมือชื่อไว้เป็นหลักฐาน

ลงชื่อ นายสหัส ละไมสกุลผู้ตรวจรายงานการประชุม

ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๘

ลงชื่อ วิทยา กาวงษ์ ผู้ตรวจรายงานการประชุม

ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๕

ลงชื่อ นางวรนันท์ กันเอี้ยง ผู้ตรวจรายงานการประชุม

ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๔

รายงานการประชุมสภา สมัยสามัญ สมัยที่ ๓ ประจำปี พ.ศ. ๒๕๖๔ ครั้งที่๑/๒๕๖๔ เมื่อวันที่ ๑๓ สิงหาคม ๒๕๖๔ คณะกรรมการตรวจสอบรายงานการประชุม ได้พิจารณาตรวจสอบแล้ว และสภาองค์การบริหารส่วนตำบลพระธาตุ ได้มีมติรับรองรายงานการประชุมแล้วเมื่อวันที่ สิงหาคม พ.ศ. ๒๕๖๔

ลงชื่อ นายศรัณย์ ต้าวเต็บ

ประธานสภาองค์การบริหารส่วนตำบลพระธาตุ